Obamina administracija učestalo koristi bespilotne letjelice u Pakistanu
Prema jednoj nedavno objavljenoj analizi, američke bespilotne letjelice u posljednje su vrijeme izvele više uspješnih napada na lokacij
<!-- IMAGE --> Prema analizi Zaklade Nova Amerika iz Washingtona, raketiranja iz bespilotnih letjelica, na položaje ekstremista u Pakistanu učestala su od kako je predsjednik Barack Obama. 2009. izveden je 51 takav napad, dok je za svih osam godina mandata Georgea Busha izvedeno 45. Analiza je proučila rezultate 114 raketiranja uz pomoć bespilotnih letjelica, u posljednjih šest godina. Prema medijskim izvješćima, u tih 114 napada bilo je 1210 poginulih, od toga oko 850 militanata. Preostale žrtve – trećina ukupnog broja - bili su civili. Napade bespilotnim letjelicama organizira CIA, američka Središnja obavještajna agencija, a ciljevi su najčešće uporišta talibana i al-Qaide u Pakistanu, uz afganistansku granicu. Sjedinjenje Države smatraju da se upravo u tim područjima planiraju akcije protiv misije NATO-a u Afganistanu. Međutim, Sjedinjene Države službeno ne priznaju da se ovi napadi izvode. Mnogi u Pakistanu ove akcije smatraju kršenjem suvereniteta zemlje. Novinar Paul Cruickshank, dugogodišnji izvjestitelj iz regije i stručnjak za al-Qaidu, kaže da su napadi bespilotnim letjelicama vrlo efikasni. <!-- IMAGE --> Al-Qaida se decentralizirala a dobar dio obuke prebacila je u zatvorene prostore. Komuniciranje se uglavnom odvija preko kurira, a ne elektronskim putem. Bez obzira na sve to, Paul Cruickshank kaže da al-Qaida i dalje obučava znatan broj svojih članova kako se pripravljaju eksplozivne naprave. Neki od njih nedavno su uhićeni u New Yorku, jer su – kako se smatra – planirali napade na podzemnu željeznicu, povodom godišnjice terorističkih napada na Svjetski trgovinski centar. Barbara Sude, bivša djelatnica CIA-e, a danas zaposlena u privatnoj znanstvenoj ustanovi Rand Corporation, kaže da je al-Qaida uvjerena da će preživjeti. Talibani i al-Qaida od listopada prošle godine su i meta ofenzive pakistanske vojske. Talibani su samo 2009. u Pakistanu počinili 87 samoubilačkih napada, u kojima je bilo oko 1300 mrtvih. Peter Bergen iz Zaklade Nova Amerika kaže da su talibani i al-Qaida u Pakistanu sve manje popularni. Analitičari iz Zaklade Nova Amerika smatraju da se većina pakistanskih militanata sada preselila iz pograničnih predjela u sigurnija područja. Pakistanska je vojska naime u Karačiju, daleko od afganistanske granice, uhvatila skupinu talibanskih vođa.